दिल टूटने पर आवाज़ नहीं होती, लेकिन बेहिसाब दर्द ज़रूर होता है… प्यार जैसी भावना में जब विश्‍वास टूटता और साथ छूटता है, तो उस तकलीफ़ को बर्दाश्त करने की शक्ति नहीं होती. यही वजह है कि प्यार में हारे लोग कभी गहरे अवसाद यानी डिप्रेशन में चले जाते हैं, तो कभी ज़िंदगी से पूरी तरह हारकर अपनी जान तक दे देते हैं… लेकिन अब ऐसा नहीं होगा, क्योंकि आपके टूटे दिल का इलाज करने के लिए ब्रेकअप एक्सपर्ट्स जो आ गए हैं.